Marko Arnautovic jista' jiġi sospiż mill-Euro 2020 minħabba kummenti razzjali Il-UEFA ħatret bord tal-etika u d-dixxiplina biex tinvestiga r-reazzjoni tal-attakkant Awstrijak Marko Arnautovic wara l-goal tiegħu kontra l-Maċedonja ta' Fuq. U jekk element razzista jiġi ppruvat fiċ-ċelebrazzjonijiet tiegħu, Arnautovic jista' jkun sospiż mill-kumplament tal-kampjonat. L-ex attakkant ta' Stoke u West Ham, li bħalissa qed jilgħab fiċ-Ċina ma' Shanghai Port, ġie mrażżan mill-captain David Alaba waqt li esprima rabja wara li skorja tard fir-rebħa ta' 3-1 kontra r-Rumanija nhar il-Ħadd li għadda. Huwa allegatament għamel mossa razzjali wara l-goal tiegħu, u qal 'Jien qed naħseb li jkolli x'naqsam ma' ommok l-Albaniża' fid-direzzjoni ta' Ezgjan Alioski. Fi stqarrija tal-UEFA intqal li: 'Skond l-Artikolu 31 (4) tar-Regolamenti Dixxiplinari tal-UEFA, inħatar Bord tal-Etika u d-Dixxiplina biex imexxi investigazzjoni rigward l-inċident li jinvolvi lill-player Marko Arnautovic li seħħ matul il-grupp tal-Kampjonat Ewropew 2020 – partita bejn it-timijiet nazzjonali tal-Awstrija u l-Maċedonja ta' Fuq fit-13 ta' Ġunju 2021. "Aktar informazzjoni dwar din il-kwistjoni tkun disponibbli fiż-żmien dovut." L-inċident wasal fid-89 minuta tal-logħba fl-Arena Nazzjonali f'Bukarest meta, wara li għeleb lill-goalkeeper tal-Maċedonja ta' Fuq, Stole Dimitrievski, Arnautovic, li huwa ta' nisel Serb, deher jagħmel kummenti lejn il-players avvesrarji u mbagħad anke dar lejn l-ispettaturi. Rapporti allegaw li l-kummenti inizjali tiegħu kienu mmirati lejn id-difensur Egzon Bejtulai u Gjanni Alioski, li t-tnejn għandhom għeruq Albaniżi. Ir-raġuni għall-kummenti tiegħu tidher li għandha x'taqsam mal-Gwerra tal-Kosovo, li fiha s-Serbja u l-Albanija daħlu f'kunflitt dwar ir-reġjun tal-Kosovo. Arnautovic, li missieru huwa Serb, deher li kellu kunflitt ma' Alioski, li jaf jitkellem bl-Albaniż.